Euroopa Komisjon  hindas(pdf) Eesti tegevuskava elluviimist kõrgelt. Eesti oli üks kuuest liikmesriigist, kellele Euroopa Komisjon ei pidanud vajalikuks anda ametlikke soovitusi eesmärkide korrigeerimise ja täiendamise või poliitika elluviimise osas.    Komisjon määratles Eesti konkurentsivõime tõstmisele suunatud poliitikate analüüsi tulemusena 7 teemat, mille arendamisele peaks Eesti ennekõike tähelepanu pöörama:    1) teadus- ja arendustegevuse ning innovatsiooni arendamiseks suunatud ressursside efektiivne kasutamine;  2) teadustöö tulemuste kasutamine innovaatiliste kaupade ja teenuste arendamisel;  3) ülikoolide ja ettevõtete  koostöö soodustamine;  4) proaktiivse konkurentsipoliitika elluviimine;  5) tööturu paindlikkuse suurendamine;  6) aktiivse tööturupoliitika arendamine;  7) tööjõu oskuste arendamine.    Samuti nimetas komisjon kaks Eesti konkurentsivõime võtmevaldkonda, millega Eesti peaks poliitika kujundamise ja elluviimisel arvestama. Nendeks on erasektori teadus- ja arendustegevuse investeeringu ja välisinvesteeringud ning aktiivsete tööturuteenuste arendamine töötajate oskuste arendamiseks.